Publication: Magyar Közlöny
Issue: MK-2010-21 (Year: 2010, Number: 21)
Era: contemporary
Section: A Magyar Köztársaság Legfelsõbb Bírósága 1/2010. (II. 18.) közigazgatási jogegységi határozata
Paragraph Index: 726

A Magyar Köztársaság Legfelsõbb Bírósága 1/2010. (II. 18.) közigazgatási jogegységi határozata A MAGYAR KÖZTÁRSASÁG NEVÉBEN! A Magyar Köztársaság Legfelsõbb Bíróságának Közigazgatási Jogegységi Tanácsa a Legfelsõbb Bíróság Közigazgatási Kollégiumának Vezetõje által indítványozott jogegységi eljárásban meghozta a következõ jogegységi határozatot. I. A közúti közlekedésrõl szóló 1988. évi I. tör vény 21. §-ának (4) bekezdésében szabályozott 60 napos bírságkiszabási határidõ túllépése esetén az ügyintézési határidõre vonatkozó szabályokat kell alkalmazni. II. A határidõ túllépése az ügy érdemére kiható eljárási szabálysértésnek minõsülhet. Indokolás I. A Legfelsõbb Bíróság Közigazgatási Kollégiumának Vezetõje a bíróságok szervezetérõl és igazgatásáról szóló 1997. évi LXVI. tör vény (a továb biak ban: Bsz.) 31. § (1) bekezdésének a) pontja, valamint 32. §-ának (1) bekezdése alapján jogegységi eljárás lefolytatását indítványozta abban a kérdésben, hogy a közúti közlekedésrõl szóló 1988. évi I. tör vény (a továb biak ban: Kkt.) 21. §-ának (4) bekezdésében szabályozott 60 napos bírságkiszabási határidõ jogvesztõ határidõnek minõsül-e. Az indítvány megtételét az indokolta, hogy ezen 60 napos határidõ minõsítésével kapcsolatban ellentétes ítélkezési gyakorlat alakult ki. A Jász-Nagykun-Szolnok Megyei Bíróság 11.K.27.142/2009/7. számú ítéletében kifejtett álláspontja szerint a Kkt. a közigazgatási hatósági eljárás és szolgáltatás általános szabályairól szóló 2004. évi CXL. tör vény (a továb biak ban: Ket.) rendelkezéseihez képest anyagi jogszabálynak minõsül, így a Kkt. 21. § (3) bekezdésében a bírság kiszabására nyitva álló 60 napos határidõ nem ügyintézési, hanem anyagi jogszabály által elõírt jogvesztõ határidõ. Ezen megállapítása megtételénél a bíróság figyelemmel volt a jogalkotó azon céljára, hogy a „Nulla tolerancia a közlekedésbiztonságban” program meg valósulásaként az objektív alapú felelõsség bevezetésével a közlekedési szabályszegések elkövetésének észlelését köve tõen rövid idõn belül kell követnie a hatékony bírság kiszabásának a közlekedési fegyelem erõsítése, a súlyos kimenetelû balesetek megelõzése, számuk csökkentése végett. Nem valósulna meg ez a cél – és nagymértékû jogbizonytalanságot eredményezne –, ha a rend õrhatóság objektív alapon, nagy összegû bírságot idõbeli korlát nélkül szabhatna ki. Ebben az esetben az üzembentartó a Kkt. 21/A. §

Source: https://magyarkozlony.hu/hivatalos-lapok/c0ca283984960bc5d8b24fd154747c1769a9df6e/dokumentumok/684e7405bacdde9b2127401b61713a704c35395e/letoltes